PolyAgent/wiki_georgian_en_parallel_20231101 huggingface dataset:
ნასიბა ზეინალოვა

ნასიბა ზეინალოვა
ნასიბა ჯანგირ-ყიზი ზეინალოვა (დ. 20 აპრილი 1916, ბაქო — გ. 10 მარტი 2004, ბაქო) — აზერბაიჯანელი მსახიობი, აზერბაიჯანის სსრ სახალხო არტისტი (1967), აზერბაიჯანის სახელმწიფო პრემიის ლაურეატი (1974 და 1981). სახელი გაითქვა თავისი კომედიური როლებით.
ცხოვრება
დაიბადა 1916 წლის 20 აპრილს ბაქოში ვაჭრისა და მსახიობის ჯანგირ ზეინალოვის ოჯახში.
1918 წლის მარტის მოვლენების დაწყებამდე ზეინალოვების ოჯახი ირანში გაიქცა. ჯანგირი 1918 წლის ნოემბერში სახლისკენ მომავალი ხომალდში ტიფისაგან გარდაიცვალა, როდესაც გოგონა ორი წლის იყო.
სკოლის პერიოდიდან დაკავებული იყო ხალხური ცეკვებით. 1932 წელს რზა თაჰმასიბის დრამწრეში ჩაირიცხა. 1937 წელს თეატრალური ჯგუფის შემადგენლობაში აზერბაიჯანის ქალაქებში იყო გასტროლებზე. 1938 წლის 4 აპრილს იგი მიიღეს აზერბაიჯანის მუსკომედიის თეატრში, პირველი კატეგორიის მსახიობად. იმავდროულად ჩაირიცხა თეატრალურ ტექნიკუმში სამსახიობო ფაკულტეტზე, რომელიც 1942 წელს დაამთავრა.
აზერბაიჯანის რესპუბლიკაში მუსიკალური თეატრის განვითარებაში შეტანილი დიდი წლილისათვის 1960 წლის 24 მაისს — დამსახურებული არტისტის საპატიო წოდება, ხოლო 1967 წელს სახალხო არტისტის საპატიო წოდება მიენიჭა.
გარდაიცვალა 2004 წლის 10 მარტს, ბაქოში. დაკრძალულია საპატიო ხეივანში.
სქოლიო
რესურსები ინტერნეტში
ოფიციალური საიტი
დაბადებული 20 აპრილი
დაბადებული 1916
ბაქოში დაბადებულები
გარდაცვლილი 10 მარტი
გარდაცვლილი 2004
XX საუკუნის ქალი მსახიობები
აზერბაიჯანის დიდების ორდენის კავალრები
ოქტომბრის რევოლუციის ორდენის კავალრები
შრომის წითელი დროშის ორდენის კავალრები
ქვედა ზეგანი

ქვედა ზეგანი — სოფელი საქართველოში, იმერეთის მხარის ბაღდათის მუნიციპალიტეტში, ზეგნის თემში. მდებარეობს მდინარე საკრაულის (ხანისწყლის მარჯვენა შენაკადი) ხეობაში. ზღვის დონიდან 310 მეტრი, ბაღდათიდან 7 კილომეტრი. სოფელში დგას ისტორიული ეკლესია.
დემოგრაფია
2014 წლის აღწერის მონაცემებით სოფელში ცხოვრობს 258 ადამიანი.
ლიტერატურა
სქოლიო
ბაღდათის მუნიციპალიტეტის სოფლები
თანამეგობრობის ზღვა

თანამეგობრობის ზღვა — ზღვა სამხრეთის ოკეანეში, კოსმონავტთა და დეივისის ზღვებს შორის, აღმოსავლეთი ანტარქტიდის ნაპირებთან. განლაგებულია ენდერბის მიწასა და დასავლეთ შელფურ მყინვარს შორის. მის ნაპირებთანაა მაკ-რობერტსონის მიწა და პრინცესა ელისაბედის მიწა. ფართობი 260 ათ. კმ². ზღვის სამხრეთი ნაწილი წყალმარჩხია (500 მ-ზე ნაკლები), ჩრდილოეთ ნაწილში ადგილ-ადგილ სიღრმეები 3000 მ-ს სჭარბობს. ყინულიანი ნაპირები მნიშვნელოვან მონაკვეთზე მეტად მოძრავია. 1964 წელს ეიმერის შელფური მყინვარის გიგანტური აისბერგის მოპობის შედეგად პრიუდსის ყურეში ნაპირმა 160 კმ მანძილზე უკან დაიხია 60-70 კმ-ით. წლის უმეტეს დროს დაფარულია მოდრეიფე ყინულით, ბევრია აისბერგი, განსაკუთრებით დასავლეთ ნაწილში. თანამეგობრობის ზღვის ნაპირებზე არის ავსტრალიური სამეცნიერო სადგურები: მოუსონი და დეივისი. სახელი ეწოდა სხვადასხვა სახელმწიფოთა მიერ ანტარქტიკაში ჩატარებული ერთობლივი კვლევითი მუშაობის აღსანიშნავად. როგორც ცალკე ზღვა გამოიყო 1962 წელს საბჭოთა ანტარქტიდული ექსპედიციის მიერ.
რესურსები ინტერნეტში
სამხრეთის ოკეანის ზღვები
ლამეგუ

ლამეგუ — ქალაქი პორტუგალიაში. მდებარეობს ლამეგუს მუნიციპალიტეტში. ქალაქის მოსახლეობა 2004 წლის აღწერით შეადგენდა 12000 კაცს.
იხილეთ აგრეთვე
პორტუგალიის ქალაქების სია
რესურსები ინტერნეტში
ოფიციალური საიტი
პორტუგალიის ქალაქები
E-Type (მუსიკოსი)

E-Type (მუსიკოსი)
E-Type — შვედი მუსიკოს ბო მარტინ ერიკ ერიქსონის ფსევდონიმი. ამ ევროდენს-პროექტმა დიდი პოპულარობა მოიპოვა 1990-იან წლებში. მისი სახელწოდება მომდინარეობს Jaguar Cars-ის მარკის მანქანის E-Type ტიპისგან.
E-Type-ის ცნობილი სიმღერებია „Set the World on Fire“, „This Is the Way“, „So Dem a Com“, „Russian Lullaby“, „Calling Your Name“, „I Just Wanna Be With You“, „You Will Always Be a Part of Me“, „Angels Crying“ და სხვები.
დისკოგრაფია
ალბომები
რესურსები ინტერნეტში
ოფიციალური საიტი
ოფიციალური Facebook-გვერდი
ოფიციალური Twitter-გვერდი
სქოლიო
1990-იანი წლების მუსიკალური ჯგუფები
ევროდენს მუსიკოსები
დაბადებული 1965
ჯასიმი

ჯასიმი (არაბ. جاسم‎‎) — ქალაქი სირიაში, რომელიც დარის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ჯასიმის პროვინციაში დაახლოებით 31 683 ადამიანი ცხოვრობს.
სქოლიო
სირიის ქალაქები
თინლი (მრავალმნიშვნელოვანი)

თინლი (მრავალმნიშვნელოვანი)
თინლი შეიძლება აღნიშნავდეს:
თინლი — სოფელი აზერბაიჯანში, გუბადლის რაიონში
თინლი — სოფელი აზერბაიჯანში, ჯაბრაილის რაიონში
Happy New Year (სიმღერა)

Happy New Year (სიმღერა)
„Happy New Year“ — შვედური პოპ-ჯგუფ ABBA-ს სიმღერა 1980 წლის ალბომიდან Super Trouper. წამყვან ვოკალს მასში ასრულებს აგნეტა ფელტსკუგი. თავდაპირველად სიმღერას ეწოდებოდა „Daddy Don't Get Drunk on Christmas Day“ (. მიუხედავად იმისა, რომ სიმღერა 1980 წელს ჩაიწერა, ინგლისურენოვანი ვარიანტი არ გამოცემულა სინგლის სახით 1999 წლამდე. შვედეთში მან #34, ხოლო ნიდერლანდებში - #15 პოზიცია დაიკავა.
სიმღერების სია
სკანდინავიური სინგლი 2 სიმღერით
„Happy New Year“ [რადიოს ვერსია] – 4:24
„Happy New Year“ [ვრცელი ვერსია] – 6:52
სკანდინავიური CD maxi
„Happy New Year“ [რადიოს ვერსია] – 4:24
„Happy New Year“ [ვრცელი ვერსია] – 6:52
„Mamma Mia“ [The Bold & the Beautiful Glamourmix Edit] – 3:46
„Super Trouper“ [W.I.P.] – 6:10
სქოლიო
1980 წლის სინგლები
ABBA წლის სიმღერები
2000 წლის სინგლები
A-Teens-ის სიმღერები
საახალწლო სიმღერები
Epic Records-ის სიმღერები
ქილიშლი

ქილიშლი — სოფელი აზერბაიჯანში, ბარდის რაიონში.
რესურსები ინტერნეტში
ბარდის რაიონის სოფლები
აფონიხა (კუბენსკოეს სასოფლო დასახლება)

აფონიხა (კუბენსკოეს სასოფლო დასახლება) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის კუბენსკოეს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
http://vologda-oblast.ru/ru/government/municipalities/atu/index.php?okato_15=19+252+812+003 — ვოლოგდის ოლქის დასახლებული პუნქტების რეესტრი
სქოლიო
ხაროვსკის რაიონის დასახლებული პუნქტები
რეინალდო გარსია საპატა

რეინალდო გარსია საპატა (დ. 9 მარტი, 1968) — კუბის დედაქალაქ ჰავანის ამჟამინდელი გუბერნატორი. გარსია საპატა ქალაქ / პროვინცია ჰავანის გუბერნატორად 2020 წლის 18 იანვარს აირჩიეს. მანამდე ის იკავებდა ჰავანის სახალხო ძალაუფლების პროვინციული ასამბლეის პრეზიდენტის (მერის) პოზიციას.
სქოლიო
დაბადებული 1968
კუბელი პოლიტიკოსები
დაბადებული 9 მარტი
ერთენიზის ხიდი

ერთენიზის ხიდი — ხიდი თურქეთში, ჩაიელის აუზის ერთ-ერთი შენაკადის, ჰავიარდერესის ხეობაში, სოფელ ერთენიზში. ის საკმაოდ კარგადაა შემონახული.
ხიდს აქვს ნახევარწრიული თაღი, რომელიც გამართულია კარგად დამუშავებული მოგრძო ფორმის ქვების ერთი რიგით. ხიდს აქვს თავსართი. მისი სიგრძე — 32 მ, სიგანე — 2,20 მ. ნაგებობა შედარებით მოგვიანო პერიოდის ჩანს. სავალ ნაწილს გვერდით აქვს მოგვიანო პერიოდში დაშენებული მოაჯირი. მოგვიანებით იგი, ადგილობრივ მცხოვრებლებს დაუსაფეხურებიათ.
ლიტერატურა
ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 81 ISBN 978-9941-0-6458-6.
თურქეთის ხიდები
ანხელის საიდუმლო

ანხელის საიდუმლო — „ტელემუნდო სტუდიოს“ 2009-2010 წლის ტელენოველა. საქართველოში სერიალი გადიოდა ტელეკომპანია რუსთავი 2-ის ეთერში.
სერიალის შინაარსი
სერიალი მოგვითხრობს ახალგაზრდაზე, რომელსაც არასდროს არ უნახავს მამა. ანხელი (ჯენკარლოს კანელა) პროფესიონალი ქურდი ხდება. ბედი მას ნიუ-იორკის ქუჩებში კრიმინალურ ცხოვრებას აიძულებს. ანხელის საუკეთესო მეგობარს კლავენ და ის ფიცს დებს, რომ შურს იძიებს მარტინზე(მიგელ ვარონი), გავლენიანი კრიმინალური ბანდის ბოსზე, რომელიც ამავე დროს ცნობილი ბიზნესმენია ის კი იცნობს როგორც "რკინის კაცი"...
ანხელი რთულ ვითარებაში დაიბადა მისი დედა არის ესპერანსა(ესპერანსა რენდონი),მამა კი მარტინი,მამა ანხელით არასდროს არ დაინტეერესებულა,მისი ოჯახი ვერ აიტანდა რომ მათ უფროს ვაჟს შვილი მოახლისგან ყოლოდა,მან ანხელი ავტობუსის სადგომში გააჩინა გაუსაძლისი ტკივილების გადატანაში სანდრო(ხუან დავიდ ფერერი) დაეხმარა ერთადერთი ადამიანი რომელმაც მას დახმარების ხელი გაუწოდა.წლების შემდეგ ანხელი ნიუ-იორკის ქუჩებში ბედი ქურდობას აიძულებს მას უბანში "ეშმაკს" ეძახიან,ერთხელაც ანხელი ციხეში მოხვდება სადაც ის გაიცნობს ცნობილ ადვოკატს მანუელა დავილას(გაბი ესპინო).მანუელა ანხელს ციხეში უფასოდ დაუქირავეს მას ეძლეოდა შანსი გამოსწორების მაგრამ არავინ იფიქრებდა მათი შეხვედრა თუ შეცვლიდა მათ მთელ ცხოვრებას.მანუელა ანხელს ჰპირდება ახალ ცხოვრებას მაგრამ ანხელი ბრუნდება თავის უბანში და ისევ ლეონის(რობერტო მატეოსი) ბანდის წევრი ხდება,ანხელს მეგობარს უკლავენ ის ფიცს დებს რომ შურს იძიებს მთელი ამ ბანდის უფროსზე "რკინის კაცზე" .მარტინი მანუელას საქმროა და მისი ოჯახის მეგობარი.სიტუაცია უფრო რთულდება როცა ანხელის დედა ესპერანსა გაიქცევა მეხიკოში ანხელი გაიგებს რომ მარტინი მამამისია და დაბრუნდება უკან,ამ ყველაფერს მანუელას უყვება ის კი ცდილობს გაარკვიოს ყველაფერი.ანხელის ცხოვრებაში ყველაფერი იცვლება ქურდობას ის მანუელას სიყვარულს ამჯობინებს ის დაანებებს მის შავ ბნელ ცხოვრებას თავს და გადაწყვეტს მანუელასთან ერთად ცხოვრებას,მაგრამ მას მარტინი ხაფანგს უგებს ანხელს რის შედეგადაც მანუელას დააჯერებს რომ ანხელმა მისი სახლი გაძარცვა და ის არ გამოსწორებულა,პოლიცია ანხელს ეძებს ანხელს გაქცევა უნდა მაგრამ ერთ ერთი შეტაკების დროს სწორედ მარტინის ერთ ერთი მსახური ანხელს მკლავში დაჭრის ანხელი დიდი ხიდიდან ვარდება ამის შემდეგ ის ყველას მკვდარი ჰგონია,მანუელა იტანჯება რამდენიმე კვირის შემდეგ ის გაიგებს რომ თურმე ანხელისგან ორსულადა,ის იძლებული იქნება ცოლად მარტინს გააყვეს,მარტინსაც ხომ სწორედ ეგ უნდოდა,ანხელი ცოცხალია ის არ მომკვდარა თავის გადარჩენა შეძლო ამ ყველაფერში კი მისი მეგობარი ეხმარებოდა თვეების შემდეგ ანხელი გარეგნობას შეიცვლის და თავს ყველას ისე აცნობს როგორც მხატვარი,ბევრი წინაღმდეგობების,შურის ბოღმის შემდეგ ანხელი სიმართლეს დაამტკიცებს,მარტინი პოლიციას გაექცევა მაგრამ მალევე მოკვდება,მანუელა და ანხელი ერთად იცხოვრებენ დიდ ხანს და ბედნიერად.
მსახიობები და როლები
რესურსები ინტერნეტში
2009 წლის ტელესერიალები
ამერიკული ტელენოველები
ტელემუნდოს ტელენოველები
2009 წელს დაწყებული ამერიკული ტელესერიალები
ოქტომბრის ეკლესია

ოქტომბრის ეკლესია — ეკლესია სოფელ ოქტომბერში. გულრიფშის მუნიციპალიტეტი, აფხაზეთის ავტონომიური რესპუბლიკა, საქართველო. აგებულია XII-XIII საუკუნეებში.
ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია. ეკლესიის კედლები მძიმე ფიზიკურ მდგომარეობაშია და იგი სასწრაფო კონსერვაციას საჭიროებს.
რესურსები ინტერნეტში
ოქტომბრის ეკლესია
გულრიფშის მუნიციპალიტეტის ტაძრები
ფა (ნოტი)

ფა (ნოტი)
ფა — მეოთხე მუსიკალური ნოტი. ფორტეპიანოზე მდებარეობს სამი შავი კლავიშის მარცხნივ. აღინიშნება სიმბოლოთი F. ის სანოტო სისტემაზე ასე გამოისახება:
მუსიკალური ნოტები
პეტრის ბრძოლები

პეტრის ბრძოლები — ბრძოლები ქალაქ პეტრასთან ეგრისის დიდი ომის (542-562) დროს.
ბრძოლა ბიზანტიისა და ირან-ეგრისის ჯარს შორის 542 წელს. ეგრისის მეფის გუბაზ II-ის მიწვევით ირანის ჯარი ეგრისში შევიდა. ირანისა და ეგრისის მხედრობა პეტრას მიადგა. ბიზანტიელთა სარდალმა იოანე ციბემ ხერხი იხმარა — პეტრის გარნიზონს უხმაუროდ ყოფნა უბრძანა. ირანის ჯარს, რომელსაც ანიაბედი სარდლობდა, ციხე მიტოვებული ეგონა და თამამად მიადგა ზღუდეს. ბიზანტიელები მოულოდნელად ეკვეთნენ მათ და დაამარცხეს. მარცხის შემდეგ ირანელებმა შაჰის სარდლობით ყოველი მხრიდან მიიტანეს იერიში ციხეზე. ხანმოკლე ბრძოლის შემდეგ, როდესაც სტრატეგოსი იოანე ციბე დაიღუპა, ხოლო ირანელებმა გვირაბი გაიყვანეს და ერთ-ერთი კოშკი ჩამოანგრიეს, ბიზანტიელთა გარნიზონი დანებდა. პეტრაში ირანელთა ჯარი ჩადგა.
ბრძოლა ირანისა და ბიზანტია-ეგრისის ჯარს შორის 549 წელს. ირანელთა ბატონობა ბიზანტიელთა უღელზე მძიმე აღმოჩნდა. გუბაზ II-მ ახლა ბიზანტიის იმპერატორს სთხოვა დახმარება. იუსტინიანემ მის დასახმარებლად 8000 მეომარი გაგზავნა (აქედან 1000 ჭანი) დაგისთეს სარდლობით. გუბაზისა და დაგისთეს გაერთიანებულმა ლაშქარმა ალყა შემოარტყა პეტრას. ირანის გარნიზონს სურსათი და საომარი მოწყობილობა საკმაო ჰქონდა, თან დამხმარე ძალას ელოდა ირანიდან მერმეროეს სარდლობით. გუბაზმა ახალი გეგმა შეიმუშავა, გადაწყვიტა ალყა არ მოეხსნა, დაგისთეს ეგრისში შესასვლელი გზები დაეცვა, თვითონ კი ქართლიდან ეგრისში გადასასვლელები ჩაკეტა. დაგისთე პეტრას არ მოსცილდა, გზების დასაცავად კი მხოლოდ 100 კაცი გაგზავნა. მერმეროემ ადვილად გაფანტა მცირე რაზმი და პეტრისკენ დაიძრა. დაგისთემ ალყა მოხსნა და გაიქცა. მერმეროემ ციხე გაამაგრა და 3000 მეომარი ჩააყენა.
ბრძოლა ბიზანტია-ეგრისისა და ირანის ჯარებს შორის 551 წელს. ბიზანტიის ჯარმა სარდალ ბესას მეთაურობით იერიში მიიტანა პეტრაზე. ქალაქს 2300 ირანელი იცავდა, ხოლო ბიზანტიელთა ჯარში 6000-მდე მეომარი იყო. გაიმართა სისხლისმღვრელი და ხანგრძლივი ბრძოლა. ბიზანტიელებმა უდიდესი მსხვერპლის ფასად შეძლეს ქალაქის აღება, მაგრამ ხუთასამდე ირანელი აკროპოლისში გამაგრდა და ბიზანტიელთა ტყვეობას ცეცხლში დაღუპვა ამჯობინა. ბიზანტიელებმა პეტრის ზღუდეები მიწასთან გაასწორეს, რათა მტერს ის მომავალში კვლავ არ დაეკავებინა.
ლიტერატურა
გუჩუა ვ., გადავხედოთ წარსულს, თბ., 1967;
VI საუკუნის ბრძოლები
ეგრისის დიდი ომის ბრძოლები
საქართველოს ბრძოლები
მადაგასკარის მტაცებლები

მადაგასკარის მტაცებლები
Euplerinae — მადაგასკარის მტაცებელი ცხოველების ჯგუფი. ყველაზე ცნობილი წარმომადგენელია ფოსა (Cryptoprocta ferox).
ლიტერატურა
Мадагаскар: Пер. с англ./Отв. ред. сер. В. Е. Соколов. — М: Прогресс, 1990. — (Золотой фонд биосферы). — 296 с. ISBN 5-01-002049-1
Соколов В. Е. Систематика млекопитающих (китообразные, хищные, ластоногие, трубкозубые, хоботные, даманы, сирены, парнокопытные, мозоленогие, непарнокопытные) — М: Высш. школа, 1979. — 528 с.
Соколов В. Е. Пятиязычный словарь названий животных. Млекопитающие. — М.: Рус. яз., 1988.
D. E. Wilson & D. M. Reeder: Mammal Species of the World. Johns Hopkins University Press, 2005, ISBN 0-8018-8221-4
A. Yoder und J. Flynn:Origin of Malagasy Carnivora. In: S. M. Goodman und J. Benstead (Hrsg.): The Natural History of Madagascar. PDF
NGC 7488

NGC 7488 — გალაქტიკა თევზების თანავარსკვლავედში. აღმოჩენის თარიღია 1864 წლის 11 აგვისტო. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
თევზების თანავარსკვლავედი
მზიანეთი

მზიანეთი — სოფელი აღმოსავლეთ საქართველოში, ქვემო ქართლის მხარის გარდაბნის მუნიციპალიტეტში, ლემშვენიერას თემში.
დემოგრაფია
2014 წლის აღწერის მონაცემებით სოფელში ცხოვრობს 233 ადამიანი.
სქოლიო
ლემშვენიერას თემის სოფლები
სანტო-ტომეს დეპარტამენტი

სანტო-ტომეს დეპარტამენტი — დეპარტამენტი არგენტინაში, კორიენტესის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 54 050 ადამიანს შეადგენდა. ფართობი 7 359 კმ²-ია.
დეპარტამენტის ადმინისტრაციული ცენტრია ქალაქი სანტო-ტომე.
რესურსები ინტერნეტში
არგენტინის მოსახლეობის 2001 წლის აღწერის მონაცემები
Provincia de Corrientes. Viviendas, población por sexo e índice de masculinidad, según departamento. Año 2010
კორიენტესის პროვინციის დეპარტამენტები
მაგენ დავიდ ადომი

მაგენ დავიდ ადომი (აბრევ. მდა ან მადა) — ისრაელის სამედიცინო დახმარების, კატასტროფების, სასწრაფო დახმარებისა და სისხლის ბანკის ეროვნული სამედიცინო სამსახური. სახელი „დავითის წითელ ვარსკვლავს (სიტყვასიტყვით : „დავითის წითელი ფარი“) ნიშნავს. 2006 წლის ივნისიდან, მაგენ დავიდ ადომი წითელი ჯვრის საერთაშორისო კომიტეტის მიერ ოფიციალურად აღიარებულ იქნა, როგორც ჟენევის კონვენციების ქვემდებარე, ისრაელის სახელმწიფოს ეროვნული სადამხმარებლო საზოგადოება, ის ასევე წითელი ჯვრისა და წითელი ნახევარმთვარის საერთაშორისო ფედერაციის წევრიცაა. ისრაელში მდა-ის სასწრაფო დახმარების საკუთარი სატელეფონო ნომერია — „101“
ისტორია
მაგენ დავიდ ადომის ორგანიზაცია 1930 წელს იქნა შექმნილი მედდა კარენ ტენენბაუმის მიერ, როგორც მოხალისე ასოციაცია ერთი განყოფილებით თელ-ავივში. მომდევნო განყოფილებების იერუსალიმში და ჰაიფაში გახნის შემდეგ ის ხუთ წელიწადში მთელი ქვეყნის მასშტაბით გავრცელდა, მისი სამედიცინო მომსახურება ვრცელდებოდა მთელს საზოგადოებაზე არა მარტო ებრაელებზე, არამედ არაბებზეც (მუსლიმები, დრუზები და ქრისტიანები). 1950 წლის 12 ივლისს, კნესეთმა გამოსცა კანონი, რომლის მიხედვით მდა ოფიციალურად გახდა ისრაელის გადაუდებელი სამედიცინო დამხარების ეროვნული სამსახური. მაგენ დავიდის კომპეტენცია მოიცავს პირველადი დახმარების გაწევას, სისხლის და პლაზმის მარაგის შენახვას, ინსტრუქციებს პირველადი დახმარებისა და პრეჰოსპიტალური გადაუდებელი დახმარების მედიცინაში, პაციენტების ტრანსპორტირებას და ავტოკატასტროფებში დაღუბპულთა, შემთხვევის ადგილიდან გამოყვანას, ექიმების, მედდების და დამხმარე პერსონალის ტრანსპორტირებას.
მოხალისეები
მაგენ დავიდ ადომის პერსონალი ძირითად მოხალისეებისგან შედგება და დაახლოებით 10 000-ზე მეტი ადამიანი მოხალისეობს, რომელნის ყოველ წელს 1 მილიონზე მეტ კაც/სთ-ს ხარჯავენ. მინიმალური ასაკი მაგენ დავიდ ადომის საბაზისო პირველი სადამხმარებლო კურსების გასავლელად და მოხალისედ გასახდომად არის 15 წელი.
რესურსები ინტერნეტში
AFMDA American Friends of Magen David Adom
United Kingdom Friends of the MDA
MDA Israel in English
ICRC page discussing relationship with the MDA
American Red Cross page discussing relationship with MDA
IRC Discrimination, Jewish Virtual Library
Magen David Adom — Yochai Porat International Volunteers Program
სქოლიო
ისრაელის სახელმწიფო ორგანიზაციები
ნუნო სარაივა

ნუნო სარაივა (დ. 16 მარტი, 1994) — პორტუგალიელი ძიუდოისტი. მონაწილეობა მიიღო 2016 წლის ზაფხულის ოლიმპიადაზე, 73კგ წონით კატეგორიაში. მეორე რაუნდში დამარცხდა მიკლოშ უნგვარისთან.
რესურსები ინტერნეტში
judoinside.com
სქოლიო
დაბადებული 1994
დაბადებული 16 მარტი
პორტუგალიელი ძიუდოისტები
ჩეთემ ჰაუსის წესი

ჩეთემ ჰაუსის წესი — წესი, რომლის მიხედვით შეხვედრაზე მისულ ნებისმიერ პირს (პირებს) შეუძლია შეხვედრაზე მიღებული ინფორმაციის გამოყენება (გაჟღერება), თუმცა აკრძალული აქვთ იმის თქმა, თუ ვისგან მიიღეს აღნიშნული ინფორმაცია. წესი შეიქმნა პრობლემურ და საკამათო საკითხებზე კამათისა და დისკუსიის მხარდასაჭერად.
თავდაპირველად წესი შეიქმნა გაერთიანებული სამეფოს საერთაშორისო საქმეთა სამეფო ინსტიტუტში გამართული შეხვედრებისთვის. ინსტიტუტის შენობისა და ზედმეტსახელის - ჩეთემ ჰაუსის - პატივსაცემად, წესს ჩეთემ ჰაუსის წესი ეწოდა.
წესი შეიქმნა 1927 წელს და განახლდა 1992 წელს. 2002 წლის განახლების შემდეგ, წესი შემდეგნაირად ჩამოყალიბდა:
ხშირად, წესზე საუბრისას, მცდარად გამოიყენება ფრაზა ჩეთემ ჰაუსის წესები, თუმცა არსებობს მხოლოდ ერთი ჩეთემ ჰაუსის წესი.
იხილეთ აგრეთვე
ჩეთემ ჰაუსი
სქოლიო
ჩეთემ ჰაუსი
ხოლე

ხოლე — სოფელი აფხაზეთის ავტონომიურ რესპუბლიკაში, გალის მუნიციპალიტეტში (რეჩხის თემი), აფხაზეთის ბორცვიან მთისწინეთში, მდინარე ერისწყლის მარჯვენა ნაპირას. ზღვის დონიდან 160 მ, გალიდან 15 კმ. 2008 წლიდან ოკუპირებულია რუსეთის ფედერაციის მიერ.
სქოლიო
ლიტერატურა
რეჩხის თემის სოფლები
ძვ. წ. 829

ძვ. წ. 829
— წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
ბალინი (შუახმელეთი)

ბალინი (შუახმელეთი)
ბალინი — პერსონაჟი ჯ.რ.რ. ტოლკინის ლეგენდარიუმში. იგი არის ჯუჯა დვალინის ძმა და ერთ-ერთი ძირითადი პერსონაჟი რომანში ჰობიტი.
პიტერ ჯექსონის ფილმების სერიაში ჰობიტი ბალინის როლს ასრულებს მსახიობი კენ სტოტი.
ბიოგრაფია
ბალინი ფუნდინის ძე იყო, დაბადებული 2734 წელს. მას უმცროსი ძმა ჰყავდა, სახელად დვალინი. ოჯახი მომდინარეობდა დურინის საგვარეულოდან. ბავშვობა ბალინმა მარტოსულ მთაში გაატარა. როდესაც 2770 წელს მთას დაესხა დრაკონი სმაუგი, იგი თორინთან ერთად გარეთ იმყოფებოდა და თავს გაქცევით უშველა. მისი მამა მოკლული იქნა 2799 წელს, აზანულბიზარის ბრძოლაში, რის შემდეგაც ბალინი თრაინთან და თორინთან ერთად მოგზაურობდა და საბოლოოდ ლურჯ მთებში დაიდო ბინა.
2841 წელს ბალინი და დვალინი თრაინს მარტოსული მთის დაბრუნებაში ეხმარებოდნენ. ამ დროს მათ საურონის ჯარები დაესხნენ, რომლებმაც თრაინს ჯუჯების ერთ-ერთი ბეჭედი წაართვეს. 2845 წელს იგი შეპყრობილი და მიყვანილი იქნა დოლ გულდურში. ბალინი და დვალინი მწარედ დასტიროდნენ მის დაკარგვას.
2941 წელს ბალინი, განდალფისა და სხვა ჯუჯების, ასევე ბილბოს თანხლებით, გაეშურა მარტოსული მთისაკენ. ვინაიდან ის ბილბოსთან საკმაოდ დაახლოებული იყო, სწორედ ბალინი გაჰყვა მას სმაუგის მთის დერეფანში. დრაკონთან მეორე სტუმრობისას ბეგინსი აღელვებული იყო, რომ სმაუგს ბევრი ზედმეტი რამ უამბო - თბილი ხასიათის მქონე ბალინმა იგი დაამშვიდა.
ხუთი ლაშქრის ბრძოლის შემდეგ ბალინი ხშირად აკითხავდა ბილბოს. მაგრამ 2989 წლისათვის იგი კვლავ მოუსვენარი იყო. ჯუჯამ გადაწყვიტა, კჰაზად-დუმად წოდებული მთა დაელაშქრა - იქ უამრავი ძვირფასეულობა იქნებოდა დამალული, მაგრამ ყველაზე ძვირფასი მითრილის ძვირფასი ლითონი იყო. მორიად წოდებულ კჰაზად-დუმში მას გაჰყვნენ სხვა ჯუჯებიც, ხოლო ცნობილი 13 ჯუჯიდან მას ახლდნენ ორი და ოინი.
მორიაში ჯუჯებმა მრავალი ორკი გაანადგურეს. ბალინი გამოაცხადეს მორიის მბრძანებლად. მაგრამ ჯუჯების მიერ მორიის კოლონიზაციამ მხოლოდ 5 წელიწადს გასტანა.
2994 წლის 10 ნოემბერს ბალინმა სარკის ტბას მიაკითხა (რომელიც მორიასთან ახლოს მდებარეობდა). ორკებმა იგი სასიკვდილოდ დაჭრეს. ბალინი დამარხული იქნა მაზარბულის დარბაზში (სადაც ის გამეფდა). ჯუჯებს გამუდმებით თავს ესხმოდნენ როგორც ორკები, ასევე წყალში დამალული საზარელი მრავალსაცეციანი არსება. საბოლოოდ, ასეთ დიდ შემოტევას მათ ვერ გაუძლეს და ბალინის მთელი გუნდი ამოწყვეტილი იქნა.
მათი ამბის შესახებ ბეჭდის საძმომ შეიტყო 3019 წლის 15 იანვარს, როდესაც აღმოაჩინა ბალინის სამარხი და მისი ჩანაწერების წიგნი, 'მაზარბულის წიგნად' წოდებული. ორკებთან ბრძოლისას ჩამოინგრა დარბაზის დიდი ჭერი, რომელმაც სამუდამოდ დაფარა ბალინის სამარხი.
გენეალოგია
</center>
რესურსები ინტერნეტში
შუახმელეთის ჯუჯები
ჰობიტის პერსონაჟები
pt:Anexo:Lista de anões da Terra Média#Balin
მილტონ ობოტე

მილტონ ობოტე (დ. 24 დეკემბერი, 1924, აკოკორო-აკაპი, უგანდა — გ. 10 ოქტომბერი, 2005, იოჰანესბურგი, სარ) — უგანდის პოლიტიკური და სახელმწიფო მოღვაწე. უგანდის პირველი პრემიერ-მინისტრი 1962-1966 და პრეზიდენტი 1966–1971 და 1980–1985 წლებში.
იხილეთ აგრეთვე
უგანდის პრეზიდენტი
რესურსები ინტერნეტში
პრეზიდენტის ბიოგრაფია
Obote Series - a series of articles and interviews published in The Monitor
Amnesty International report on Uganda.
UPC official Website
უგანდის პრეზიდენტები
უგანდის პრემიერ-მინისტრები
დაბადებული 24 დეკემბერი
დაბადებული 1924
გარდაცვლილი 10 ოქტომბერი
გარდაცვლილი 2005
Lasioglossum nigritulinum

Lasioglossum nigritulinum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1945 წელს.
იხილეთ აგრეთვე
Lasioglossum-ის სახეობების სია
სქოლიო
nigritulinum
გრიგოლ სურამელი

გრიგოლ სურამელი — XIII საუკუნის 40-60-იანი წლების მოღვაწე ქართველი დიდგვარიანი ფეოდალი, ქართლის ერისთავ სულა სურამელის ძე. საქართველოს მეფეების: რუსუდანისა და დავით VII ულუს კარის მოხელე, მსახურთუხუცესი 40-იანი წლების ბოლოდან, ვარამ გაგელის გარდაცვალების შემდეგ. უმეფობის ხანაში (1245 - 1247) მონღოლებმა სურამელი ერთ-ერთი დუმნის — ქართლის გამგებლად დანიშნეს. ალამუთის წინააღმდეგ ერთ-ერთი ლაშქრობის დროს (მონღოლთა ლაშქრობები ასასინების წინააღმდეგ) მან, ჟამთააღმწერლის ცნობით, გონივრული რჩევით დაღუპვას გადაარჩინა ქართველები. მონაწილეობდა ეგარსლან ბაკურციხელის მოწინააღმდეგე დიდებულთა შეკრებაში, სადაც გადაწყდა რუმიდან ულუ დავითის ჩამოყვანა. სურამელმა, ისევე როგორც დიდებულთა ერთმა ჯგუფმა, მხარი არ დაუჭირა დავით ულუს აჯანყებას მონღოლთა წინააღმდეგ და მონღოლებს ეახლა ეგვიპტეში სალაშქროდ (1260).
გრიგოლის ვაჟი იყო ქართლის ერისთავი, მსახურთუხუცესი ბეგა სურამელი, ასული - ხათუთა, მეუღლე კახა თორელისა.
ლიტერატურა
ქართველი დიდი ფეოდალები
მსახურთუხუცესები
Belén de Andaquies

Belén de Andaquies
Belén Andaquies is a town and municipality in Caquetá Department, Colombia.
Climate
Belén de Andaqies has a very wet tropical rainforest climate (Af).
References
Municipalities of Caquetá Department
დივრიგის დიდი მეჩეთი

დივრიგის დიდი მეჩეთი და ჰოსპიტალი — ორნამენტებით მდიდარი მეჩეთი და სამედიცინო კომპლექსი. აგებულია 1299 წელს. მდებარეობს აღმოსავლეთ ანატოლიის რეგიონში, სივასის პროვინციის ქალაქ დივრიგში. 1985 წელს შეიტანეს იუნესკოს მსოფლიო მემკვიდრეობის ძეგლების სიაში.
იხილეთ აგრეთვე
იუნესკოს მსოფლიო მემკვიდრეობის ძეგლები თურქეთში
მსოფლიო მემკვიდრეობის ძეგლების სია აზიასა და ოკეანეთში
რესურსები ინტერნეტში
Divriği Great Mosque And Hospital
მსოფლიო მემკვიდრეობის ძეგლები თურქეთში
Rudi Erëbara

Rudi Erëbara
Rudi Erebara (born 1971) is an Albanian writer and translator. He studied at the Academy of Fine Arts in Tirana before becoming a journalist.
After graduating from the Academy of Fine Arts in Tirana (en) in 1995, he began a career as a political analyst, journalist and writer. He is the author of two collections of poetry, Fillon Pamja in 1994 and Lëng Argjendi in 2013. He is also the author of two novels, Vezët e thëllëzave in 2010 and Epika e yjeve të mëngjesit in 2016.
He has published works of poetry as well as a couple of novels, namely Vezët e thëllëzave (Eggs of the Quails, 2010) and Epika e yjeve të mëngjesit (The Epic of the Morning Stars, 2016). He was awarded the EU Prize for Literature in 2017.
References
Albanian writers
1971 births
Living people
Place of birth missing (living people)
Date of birth missing (living people)